நாம் ஒரு பொருளை நம் சொந்த உபயோகத்திற்கு வாங்க எண்ணும்போது, அந்தப் பொருள் எங்கு தரமானதாக வாங்க முடியும் என்று யோசிக்கின்றோம், அப்படி யோசிக்கும்போது தரமான பொருளை எவ்வளவு குறைவான விலையில் வாங்க முடியும் எனவும் கவனமாகச் செயல்படுகிறோம். அதேபோல் நம் பிள்ளைகளைப் படிக்க வைக்க வேண்டும் என முடிவெடுக்கும்போது, எந்தப் பள்ளி அல்லது கல்லூரி நம் பிள்ளைகளுக்குத் தரமான கல்வியை கற்றுக் கொடுக்கும் என ஆய்வு செய்து அலைந்து திரிந்து, பலரிடம் கேட்டு ஆலோசித்து பள்ளியையோ கல்லூரியையோ தேர்வு செய்கின்றோம். நீண்டநாள் கனவான ஒரு வீட்டை வாங்க வேண்டும் என்று முடிவெடுத்துச் செயல்படும்போது தரமான கட்டடத்தைக் கட்டித்தரும் ஒரு நிறுவனத்தைச் தேடிச் செல்கிறோம்.